নিউয়ৰ্ক টাইমছে এই সপ্তাহত প্ৰকাশ কৰা অনুসৰি আমাজনে কৰ্পৰেট আৰু প্ৰযুক্তিৰ দায়িত্বত থকা প্ৰায় ১০ হাজাৰ কৰ্মচাৰীক চাকৰিৰ পৰা বৰ্খাস্ত কৰাৰ পৰিকল্পনা কৰিছে। বর্তমানলৈকে কৰা চাকৰি কর্তনৰ ক্ষেত্ৰত এয়া হ ’ ব কোম্পানীটোৰ ইতিহাসত সৰ্বাধিক ৷ এই সংখ্যাই ইয়াৰ কৰ্পৰেট কৰ্মশক্তিৰ প্ৰায় ৩ শতাংশ হ্ৰাস কৰিব ৷ আমাজনৰ মুখপাত্ৰ কেলি নাণ্টেলে কয় যে বাৰ্ষিক পৰিচালনা পৰিকল্পনা পৰ্যালোচনা প্ৰক্ৰিয়াৰ অংশ হিচাপে কিছুমান বিশেষ চাকৰি প্ৰয়োজনীয় নহয়। এই কৰ্তনে মূলতঃ ইয়াৰ ডিভাইচ সংস্থা, খুচুৰা বিক্ৰী বিভাগ আৰু মানৱ সম্পদত প্ৰভাৱ পেলাব। চিএনবিচিয়ে প্ৰকাশ কৰা অনুসৰি, ইতিমধ্যে ২ মাহ সময় দি নতুন কর্মসংস্থাপন বিচাৰিবলৈ নির্দেশ দিয়া হৈছে ৷